PATVIRTINTA

Akmenės rajono savivaldybės tarybos

2019 m. vasario 15 d. sprendimu Nr. T-20

|  |
| --- |
| Akmenes vandenys_logo |

**2019–2021 METŲ**

**VEIKLOS PLANAS**

**Naujoji Akmenė**

**Arvydas Suodis, tel. (8 425) 56 139, mob. 8 607 96 612, el. p.** [**info17@akmenesvandenys.lt**](mailto:info17@akmenesvandenys.lt)

1. **SKYRIUS**

**BENDROSIOS NUOSTATOS**

Bendrovės vykdoma ūkinė veikla – geriamojo vandens gavyba bei tiekimas, nuotekų surinkimas bei valymas ir paviršinių nuotekų tvarkymas. Bendrovė teikia paslaugas Akmenės rajono savivaldybės gyventojams, įmonėms ir įstaigoms, prisijungusiems prie bendrovės eksploatuojamų centralizuoto geriamojo vandens tiekimo ir buitinių nuotekų surinkimo tinklų.

UAB „Akmenės vandenys“ Valstybinės kainų ir energetikos kontrolės komisijos 2015 m. liepos 30 d. nutarimu Nr. O3-455 „Dėl geriamojo vandens tiekimo ir nuotekų tvarkymo licencijos uždarajai akcinei bendrovei „Akmenės vandenys“ išdavimo“ išduota geriamojo vandens tiekimo ir nuotekų tvarkymo licencija Nr. L7-GVTNT-57.

Akmenės rajono vartotojams geriamasis vanduo tiekiamas iš požeminių vandens šaltinių. Bendrovė eksploatuoja 30 vandenviečių (Akmenės, Gailaičių, Dabikinės, Alkiškių, Sablauskių, Kivylių, Kruopių, Šapnagių, Menčių, Agluonų, Naujosios Akmenės, Vėlaičių, Papilės, Kalniškių, Kairiškių, Gumbakių, Dumbrių, Daubiškių, Pelkelės, Paeglesių, Klaišių, Eglesių, Ventos, Miško, Akmenės II kaimo, Dabikinėlės, Raudonskardžio, Griežių, Vegerių, Biliūniškių), 163 km vandentiekio tinklų. Vykdydama Geriamojo vandens programinės priežiūros programą norminių aktų nustatytais terminais bendrovė atlieka nuolatinę ir periodinę tiekiamo geriamojo vandens kokybės patikrą. Vandenvietėse, kuriose vidutinis metinis vandens paėmimas viršija 100 m3 per parą (Naujosios Akmenės, Akmenės ir Ventos miestų vandenvietės), atlieka poveikio požeminiam vandeniui monitoringą.

Nuotekos valomos 16-oje nuotekų valyklų (Akmenės, Alkiškių, Sablauskių, Kivylių, Kruopių, Šapnagių, Agluonos, Naujosios Akmenės, Papilės, Kalniškių, Kairiškių, Pelkelės, Klaišių, Ventos, Eglesių, Menčių), eksploatuojamos 56 nuotekų siurblinės, 170,3 km nuotekų tinklų, nuotekų dumblo apdorojimo įrenginiai. Iš nuotekų valyklose susidarančio perteklinio dumblo ir žaliųjų atliekų dumblo apdorojimo įrenginiuose gaminamas kompostas. Nuotekų valyklose ir dumblo apdorojimo įrenginiuose ūkinė veikla vykdoma gavus Taršos integruotos prevencijos ir kontrolės leidimą.

Taip pat bendrovė teikia fekalinių nuotekų išvežimo iš fekalinių nuotekų kaupimo talpų ir jų išvalymo paslaugą.

Akmenės rajono savivaldybės tarybos 2016 m. gruodžio 28 d. sprendimu T-244(E) „Dėl UAB „Akmenės vandenys“ paskyrimo paviršinių nuotekų tvarkytoju“ bendrovė paskirta paviršinių nuotekų tvarkytoju. Jai pavesta vykdyti paviršinių nuotekų tvarkymą Akmenės rajono savivaldybės teritorijoje.

Pagrindinis bendrovės tikslas – tiekti nuolat gerėjančios ir ekologinius standartus atitinkančios kokybės paslaugas kiek įmanoma labiau prieinamomis vartotojams kainomis. Siekiant šio tikslo, būtina didinti centralizuoto geriamojo vandens tiekimo ir nuotekų tvarkymo paslaugų prieinamumą (visuotinumą) bei efektyvų vandens tiekimo ir nuotekų tvarkymo sistemų funkcionavimą rajone, paslaugos atitikimą sveikatos ir aplinkosaugos reikalavimams. Ši verslo sritis glaudžiai siejama su gamtosauga, tinkamu gamtos išteklių naudojimu bei tiekiamo geriamojo vandens atitikimu kokybės reikalavimams.

Bendrovė kryptingai vykdo savo veiklą, įgyvendindama Akmenės rajono vandens tiekimo ir nuotekų tvarkymo infrastruktūros plėtros specialųjį planą, vadovaudamasi Lietuvos Respublikos geriamojo vandens tiekimo ir nuotekų tvarkymo įstatymu, Geriamojo vandens tiekimo ir nuotekų tvarkymo infrastruktūros naudojimo ir priežiūros taisyklėmis, patvirtintomis Lietuvos Respublikos aplinkos ministro 2006 m. gruodžio 29 d. įsakymu Nr. D1-629 (2015 m. spalio 15 d. įsakymo Nr. D1-744 redakcija), Atliekų tvarkymo taisyklėmis, patvirtintomis Lietuvos Respublikos aplinkos ministro 1999 m. liepos 14 d. įsakymu Nr. 217 (Lietuvos Respublikos aplinkos ministro 2017 m. spalio 9 d. įsakymo Nr. D1-831 redakcija) ir kitais vandentvarkos ūkio veiklą reglamentuojančiais norminiais dokumentais.

Bendrovė priskiriama strateginę reikšmę nacionaliniam saugumui turinčių įmonių kategorijai bei registruojama Valstybinės reikšmės ir pavojingų objektų registre.

1. **SKYRIUS**

**ESAMOS BŪKLĖS ANALIZĖ, SSGG ANALIZĖ**

Šiame plane numatomos stiprybės, silpnybės, galimybės ir grėsmės 2019–2021 metais išliks su nežymiais pakitimais, t. y. :

1. Sudarytos ribotos sąlygos Europos Sąjungos fondų finansinei paramai gauti, nes projekto vykdytojui nustatytas prisidėjimo dydis 50% projekto vertės“. Bendrovė gali ribotai prisidėti prie ūkio plėtros. Pvz., 2018–2020 metais bendrovė privalo prisidėti prie projekto „Vandens gerinimo įrenginių nauja statyba (rekonstrukcija) Akmenės rajone“ 1 153 117,00 Eur (bendra projekto vertė – apie 2,4 mln. Eur) (1 lentelė).

2. Vandens tiekimo ir nuotekų tvarkymo rajono miestuose ir gyvenvietėse savikainos augimo tempai didesni negu vartotojų pajamų didėjimas;

3. Įgyvendinant Europos Sąjungos vandens apsaugos politiką reglamentuojančias direktyvas, ES struktūrinių fondų paramos lėšų panaudojimo galimybės ribotos, nes Lietuvos Respublikos valstybė neprisideda biudžeto lėšomis, UAB „Akmenės vandenys“ nepajėgi skirti reikiamą kiekį lėšų vandentvarkos sektoriui, siekiant toliau modernizuoti ir plėsti geriamojo vandens tiekimo ir nuotekų tvarkymo inžinerinius tinklus (2 lentelė).

1. **SKYRIUS**

**BENDROVĖS NUOSAVYBĖS TEISE VALDOMAS TURTAS**

Bendrovės įstatinis kapitalas 2018 m. sausio 1 d. duomenis buvo 3 144 608,91 Eur. Per ataskaitinį laikotarpį bendrovės įstatinis kapitalas keitėsi ir 2018 m. gruodžio 31 d. duomenimis buvo 2 120 263,66 Eur.

Vadovaujantis Akmenės rajono savivaldybės tarybos 2018 m. liepos 2 d. sprendimu Nr. T-138 „Dėl uždarosios akcinės bendrovės „Akmenės vandenys“ įstatinio kapitalo mažinimo“  bendrovės įstatinis kapitalas buvo sumažintas, įvertinus susidariusius įmonės nuostolius pagal verslo apskaitos standartų nuostatas.

1. **SKYRIUS**

**VEIKLOS KRYPTYS, TIKSLAI, UŽDAVINIAI**

Bendrovė savo veikloje vadovaujasi Akmenės rajono savivaldybės strateginiu plėtros planu bei kitais vandentvarkos ūkio veiklą reglamentuojančiais norminiais dokumentais. Bendrovės strateginiai tikslai:

* atnaujinti ir modernizuoti vandens tiekimo įrenginius, tinklus, nurodytus žemiau pateiktoje 1 lentelėje, iki 2020 sausio 31 d., siekiant užtikrinti nepertraukiamą vandens tiekimą vartotojams;
* modernizuoti nuotekų surinkimo ir valymo įrenginius bei nuotekų tinklus, nurodytus žemiau pateiktoje 1 lentelėje, iki 2020 sausio 31 d., siekiant užtikrinti nepertraukiamą paslaugų teikimą vartotojams;
* didinti centralizuotų geriamojo vandens tiekimo ir nuotekų tvarkymo paslaugų prieinamumą (visuotinumą) bei kokybę (pastovus tikslas);
* išlaikyti tinkamą techninę bazę;
* didinti darbuotojų darbo našumą (pastovus tikslas);
* planuoti paviršinių nuotekų tinklų remonto darbus ir užtikrinti savalaikį gedimų šalinimą (pastovus tikslas).

Bendrovė vykdo investicinius projektus, finansuojamus Europos Sąjungos struktūrinių fondų, savivaldybės biudžeto bei bendrovės lėšomis. Investicijų tikslas – didinti centralizuotų geriamojo vandens tiekimo ir nuotekų tvarkymo paslaugų prieinamumą (visuotinumą), tinklų plėtrą, suteikti galimybę naujiems vartotojams gauti bendrovės teikiamas centralizuotas paslaugas.

Bendrovė siekia, kad visi rajono gyventojai gautų saugos ir kokybės reikalavimus atitinkantį geriamąjį vandenį, centralizuotai surinkti ir išvalyti nuotekas. Strategijos įgyvendinimo vertinimo kriterijai šie:

1. Viešai tiekiamo geriamojo vandens prieinamumas vartotojams (pradinė reikšmė 2012 m. – apie 88,3 proc. Akmenės rajono gyventojų; šiuo metu tiekiama – apie 93,13 proc.
2. Nuotekų tvarkymo paslaugų prieinamumas vartotojams (pradinė reikšmė 2012 m. – apie 71,7 proc. Akmenės rajono gyventojų, įskaitant ir nuotekų išvežimo iš vartotojų nuotekų laikymo talpų ir jų išvalymo bendrovės NVĮ paslaugą. Šiuo metu centralizuoto nuotekų surinkimo paslauga naudojasi apie 89,31 proc. gyventojų).

**2019 m. veiklos užduočių projektas / 2019–2021 m. strateginio veiklos plano užduotys**

1 lentelė

|  |  |  |  |  |
| --- | --- | --- | --- | --- |
| **Metai** | **Programa** | **Vertinimo kriterijus** | **Veiksmai rezultatui pasiekti** | **Lėšos vertinimo kriterijui įgyvendinti (Eur)** |
| 2019 | Investicijų programa | Įrengtų inžinerinių tinklų atnaujinimo ir plėtros projektų skaičius | Projekto „Vandens gerinimo įrenginių statyba (rekonstrukcija) Akmenės rajone“ Gaudžiočių vandenvietėje rangos darbai | Akmenės rajono savivaldybės – 271 949,32  VIP lėšos – 256 086,51  Europos Sąjungos – 516 705,25 |
| 2019 | Investicijų programa | Įrengtų inžinerinių tinklų atnaujinimo ir plėtros projektų skaičius | Projekto „Vandens gerinimo įrenginių statyba (rekonstrukcija) Akmenės rajone“ Akmenės miesto vandenvietėje rangos darbai | Akmenės rajono savivaldybės – 101 048,30  VIP lėšos – 98 782,18  Europos Sąjungos – 202 096,60 |
| 2019 | Investicijų programa | Įrengtų inžinerinių tinklų atnaujinimo ir plėtros projektų skaičius | Projekto „Vandens gerinimo įrenginių statyba (rekonstrukcija) Akmenės rajone“ Papilės miestelio vandenvietėje rangos darbai | Akmenės rajono savivaldybės – 16 551,94  VIP lėšos – 14 285,82  Europos Sąjungos – 33 103,88 |
| 2019 | Investicijų programa | Įrengtų inžinerinių tinklų atnaujinimo ir plėtros projektų skaičius | Projekto „Vandens gerinimo įrenginių statyba (rekonstrukcija) Akmenės rajone“ Kruopių miestelio vandenvietėje rangos darbai | Akmenės rajono savivaldybės – 14 870,15  VIP lėšos – 12 604,03  Europos Sąjungos – 29 740,29 |
| 2019 | Investicijų programa | Įrengtų inžinerinių tinklų atnaujinimo ir plėtros projektų skaičius | Projekto „Vandens gerinimo įrenginių statyba (rekonstrukcija) Akmenės rajone“ Agluonų kaimo vandenvietėje rangos darbai | Akmenės rajono savivaldybės – 8 228,55  VIP lėšos – 5 962,43  Europos Sąjungos – 16 457,10 |
| 2019 | Investicijų programa | Įrengtų inžinerinių tinklų atnaujinimo ir plėtros projektų skaičius | Projekto „Vandens gerinimo įrenginių statyba (rekonstrukcija) Akmenės rajone“ Sablauskių kaimo vandenvietėje rangos darbai | Akmenės rajono savivaldybės – 15 745,36  VIP lėšos – 13 479,24  Europos Sąjungos – 31 490,72 |
| 2019 | Verslo rėmimo, aplinkos apsaugos ir žemės ūkio plėtros programa | Įrengtų inžinerinių tinklų atnaujinimo ir plėtros projektų skaičius | Nuotekų tinklų ir nuotekų valymo įrenginių rekonstrukcija | Akmenės rajono savivaldybės – 10 000,00 |
| 2019 | Verslo rėmimo, aplinkos apsaugos ir žemės ūkio plėtros programa | Įrengtų inžinerinių tinklų atnaujinimo ir plėtros projektų skaičius | Sablauskių kaimo nuotekų valymo įrenginių statyba | Akmenės rajono savivaldybės – 78 000,00 |
| 2019 | Verslo rėmimo, aplinkos apsaugos ir žemės ūkio plėtros programa | Įrengtų inžinerinių tinklų atnaujinimo ir plėtros projektų skaičius | Vandentiekio tinklų įrengimas Naujosios Akmenės Žibučių g. | Akmenės rajono savivaldybės – 26 440,55 |
| 2019 |  | Įrengtų inžinerinių tinklų atnaujinimo ir plėtros projektų skaičius | Vandentiekio tinklų ir vandenviečių rekonstrukcija | UAB „Akmenės vandenys“ –  5 000,00 |
| 2019 |  | Įrengtų inžinerinių tinklų atnaujinimo ir plėtros projektų skaičius | Vandentiekio tinklų remontas - įrengimas Naujosios Akmenės m. nuo Žalgirio g. 31 iki Braškių g. 3 | UAB „Akmenės vandenys“ –  28 000,00 |
| 2019 |  | Įrengtų inžinerinių tinklų atnaujinimo ir plėtros projektų skaičius | Vandens gerinimo įrenginių remontas Pelkelės kaime | UAB „Akmenės vandenys“ –  10 600,00 |
| 2019 |  | Įrengtų inžinerinių tinklų atnaujinimo ir plėtros projektų skaičius | Ventos miesto vandenvietės su nugeležinimo įrenginiais, automatinio valdymo įrengimas | UAB „Akmenės vandenys“ –  23 000,00 |
| 2019 |  | Įrengtų inžinerinių tinklų atnaujinimo ir plėtros projektų skaičius | Ventos miesto vandenvietės nugeležinimo linijos sklendžių keitimas | UAB „Akmenės vandenys“ –  11 000,00 |
| 2019 |  | Įrengtų inžinerinių tinklų atnaujinimo ir plėtros projektų skaičius | Nuotekų tinklų ir nuotekų valymo įrenginių rekonstrukcija | UAB „Akmenės vandenys“ –  4 000,00 |
| 2019 |  | Įrengtų inžinerinių tinklų atnaujinimo ir plėtros projektų skaičius | Akmenes m. ir Ventos m. nuotekų valymo įrengimų, automatinio valdymo sistemos remontas | UAB „Akmenės vandenys“ –  4 000,00 |
| 2019 |  | Įrengtų inžinerinių tinklų atnaujinimo ir plėtros projektų skaičius | Nuotekų tinklų įrengimas nuo Saulės sk. g. 3 namo iki Sodo g. 4A namo Naujosios Akmenės mieste | UAB „Akmenės vandenys“ –  21 000,00 |
| 2019 |  |  | Traktoriaus įsigijimas | UAB „Akmenės vandenys“ –  29 000,00 |
| 2019 |  |  | Automobilio M1 klasės įsigijimas | UAB „Akmenės vandenys“ –  8 000,00 |
| 2019 |  | Įrengtų inžinerinių tinklų atnaujinimo ir plėtros projektų skaičius | Paviršinių nuotekų tinklų rekonstrukcija | UAB „Akmenės vandenys“ –  3 000,00 |
| 2019 |  | Atnaujintų ar naujai įrengtų komunalinio ūkio objektų skaičius | Gamybinių pastatų rekonstrukcija | UAB „Akmenės vandenys“ –  5 000,00 |
| 2019 |  | Atnaujintų ar naujai įrengtų komunalinio ūkio objektų skaičius | Administracinio, dirbtovių pastatų rekonstrukcija | UAB „Akmenės vandenys“ –  12 000,00 |
| 2020 | Investicijų programa | Įrengtų inžinerinių tinklų atnaujinimo ir plėtros projektų skaičius | Projekto „Vandens gerinimo įrenginių statyba (rekonstrukcija) Akmenės rajone“ Gaudžiočių vandenvietėje rangos darbai | Akmenės rajono savivaldybės – 15 382,75  VIP lėšos – 15 382,75  Europos Sąjungos – 30 765,50 |
| 2020 | Investicijų programa | Įrengtų inžinerinių tinklų atnaujinimo ir plėtros projektų skaičius | Projekto „Vandens gerinimo įrenginių statyba (rekonstrukcija) Akmenės rajone“ Akmenės miesto vandenvietėje rangos darbai | Akmenės rajono savivaldybės – 7 235,63  VIP lėšos – 7 235,63  Europos Sąjungos – 14 471,25 |
| 2020 | Investicijų programa | Įrengtų inžinerinių tinklų atnaujinimo ir plėtros projektų skaičius | Projekto „Vandens gerinimo įrenginių statyba (rekonstrukcija) Akmenės rajone“ Papilės miestelio vandenvietėje rangos darbai | Akmenės rajono savivaldybės – 1 785,19  VIP lėšos – 1 785,19  Europos Sąjungos – 3 570,38 |
| 2020 | Investicijų programa | Įrengtų inžinerinių tinklų atnaujinimo ir plėtros projektų skaičius | Projekto „Vandens gerinimo įrenginių statyba (rekonstrukcija) Akmenės rajone“ Kruopių miestelio vandenvietėje rangos darbai | Akmenės rajono savivaldybės – 1 718,60  VIP lėšos – 1 718,60  Europos Sąjungos – 3 437,20 |
| 2020 | Investicijų programa | Įrengtų inžinerinių tinklų atnaujinimo ir plėtros projektų skaičius | Projekto „Vandens gerinimo įrenginių statyba (rekonstrukcija) Akmenės rajone“ Agluonų kaimo vandenvietėje rangos darbai | Akmenės rajono savivaldybės – 848,43  VIP lėšos –848,43  Europos Sąjungos – 1 696,65 |
| 2020 | Investicijų programa | Įrengtų inžinerinių tinklų atnaujinimo ir plėtros projektų skaičius | Projekto „Vandens gerinimo įrenginių statyba (rekonstrukcija) Akmenės rajone“ Sablauskių kaimo vandenvietėje rangos darbai | Akmenės rajono savivaldybės – 1 562,44  VIP lėšos – 1 562,44  Europos Sąjungos – 3 124,88 |
| 2020 | Verslo rėmimo, aplinkos apsaugos ir žemės ūkio plėtros programa | Įrengtų inžinerinių tinklų atnaujinimo ir plėtros projektų skaičius | Nuotekų tinklų ir nuotekų valymo įrenginių rekonstrukcija | Akmenės rajono savivaldybės – 10 000,00 |
| 2020 | Verslo rėmimo, aplinkos apsaugos ir žemės ūkio plėtros programa | Įrengtų inžinerinių tinklų atnaujinimo ir plėtros projektų skaičius | Kairiškių k. nuotekų valymo įrenginių statyba | Akmenės rajono savivaldybės – 78 000,00 |
| 2020 | Verslo rėmimo, aplinkos apsaugos ir žemės ūkio plėtros programa | Įrengtų inžinerinių tinklų atnaujinimo ir plėtros projektų skaičius | Sablauskių kaimo Paupio g. vandentiekio ir nuotekų tinklų įrengimas | Akmenės rajono savivaldybės – 36 400,14 |
| 2020 | Verslo rėmimo, aplinkos apsaugos ir žemės ūkio plėtros programa | Įrengtų inžinerinių tinklų atnaujinimo ir plėtros projektų skaičius | Daubiškių kaimo Pavenčio g. ir Vasaros g. nuotekų ir vandentiekio tinklų įrengimas | Akmenės rajono savivaldybės – 56 000,00 |
| 2020 | Verslo rėmimo, aplinkos apsaugos ir žemės ūkio plėtros programa | Įrengtų inžinerinių tinklų atnaujinimo ir plėtros projektų skaičius | Klykolių kaimo vandentiekio tinklų įrengimas | Akmenės rajono savivaldybės – 80 520,00 |
| 2020 | Verslo rėmimo, aplinkos apsaugos ir žemės ūkio plėtros programa | Įrengtų inžinerinių tinklų atnaujinimo ir plėtros projektų skaičius | Viekšnių g., Akmenės mieste nuotekų trasos spaudiminės linijos remontas | Akmenės rajono savivaldybės – 19 500,00 |
| 2020 |  | Įrengtų inžinerinių tinklų atnaujinimo ir plėtros projektų skaičius | Alkiškių k. vandenvietėje naujo požeminio vandens gręžinio įrengimas | UAB „Akmenės vandenys“ –  10 876,81 |
| 2020 |  | Įrengtų inžinerinių tinklų atnaujinimo ir plėtros projektų skaičius | Vandentiekio tinklų ir vandenviečių rekonstrukcija | UAB „Akmenės vandenys“ –  12 000,00 |
| 2020 |  | Įrengtų inžinerinių tinklų atnaujinimo ir plėtros projektų skaičius | Vandentiekio tinklų remontas - įrengimas Naujosios Akmenės m. Respublikos g. | UAB „Akmenės vandenys“ –  26 000,00 |
| 2020 |  | Įrengtų inžinerinių tinklų atnaujinimo ir plėtros projektų skaičius | Kruopių vandens bokšto remontas-dažymas | UAB „Akmenės vandenys“ –  2 620,00 |
| 2020 |  | Įrengtų inžinerinių tinklų atnaujinimo ir plėtros projektų skaičius | Vandentiekio tinklų remontas Kruopių miestelyje | UAB „Akmenės vandenys“ –  15 000,00 |
| 2020 |  | Įrengtų inžinerinių tinklų atnaujinimo ir plėtros projektų skaičius | Nuotekų tinklų ir nuotekų valymo įrenginių rekonstrukcija | UAB „Akmenės vandenys“ –  25 000,00 |
| 2020 |  |  | Traktoriaus įsigijimas | UAB „Akmenės vandenys“ –  42 000,00 |
| 2020 |  |  | Automobilio N1 klasės įsigijimas | UAB „Akmenės vandenys“ –  11 000,00 |
| 2020 |  | Įrengtų inžinerinių tinklų atnaujinimo ir plėtros projektų skaičius | Paviršinių nuotekų tinklų rekonstrukcija | UAB „Akmenės vandenys“ –  4 000,00 |
| 2020 |  | Įrengtų inžinerinių tinklų atnaujinimo ir plėtros projektų skaičius | Gamybinių pastatų rekonstrukcija | UAB „Akmenės vandenys“ –  8 000,00 |
| 2020 |  | Įrengtų inžinerinių tinklų atnaujinimo ir plėtros projektų skaičius | Administracinio, dirbtuvių pastatų rekonstrukcija | UAB „Akmenės vandenys“ –  6 000,00 |
| 2021 | Verslo rėmimo, aplinkos apsaugos ir žemės ūkio plėtros programa | Įrengtų inžinerinių tinklų atnaujinimo ir plėtros projektų skaičius | Nuotekų tinklų ir nuotekų valymo įrenginių rekonstrukcija | Akmenės rajono savivaldybės – 10 000,00 |
| 2021 | Verslo rėmimo, aplinkos apsaugos ir žemės ūkio plėtros programa | Įrengtų inžinerinių tinklų atnaujinimo ir plėtros projektų skaičius | Daubiškių kaimo Beržų g. nuotekų ir vandentiekio tinklų įrengimas | Akmenės rajono savivaldybės – 68 160,00 |
| 2021 | Verslo rėmimo, aplinkos apsaugos ir žemės ūkio plėtros programa | Įrengtų inžinerinių tinklų atnaujinimo ir plėtros projektų skaičius | Daubiškių kaimo Vyšnių ir Aušros g. nuotekų ir vandentiekio tinklų įrengimas | Akmenės rajono savivaldybės – 70 240,00 |
| 2021 | Verslo rėmimo, aplinkos apsaugos ir žemės ūkio plėtros programa | Įrengtų inžinerinių tinklų atnaujinimo ir plėtros projektų skaičius | Daubiškių k. Aušros g. spaudiminiu tinklų su siurbline įrengimas | Akmenės rajono savivaldybės – 46 380,00 |
| 2021 | Verslo rėmimo, aplinkos apsaugos ir žemės ūkio plėtros programa | Įrengtų inžinerinių tinklų atnaujinimo ir plėtros projektų skaičius | Alkiškių k. nuotekų valymo įrenginių statyba | Akmenės rajono savivaldybės – 78 000,00 |
| 2021 |  | Įrengtų inžinerinių tinklų atnaujinimo ir plėtros projektų skaičius | Vandentiekio tinklų ir vandenviečių rekonstrukcija | UAB „Akmenės vandenys“ –  45 000,00 |
| 2021 |  | Įrengtų inžinerinių tinklų atnaujinimo ir plėtros projektų skaičius | Vandentiekio tinklų remontas Kivylių kaime | UAB „Akmenės vandenys“ –  27 200,00 |
| 2021 |  | Įrengtų inžinerinių tinklų atnaujinimo ir plėtros projektų skaičius | Vandentiekio tinklų remontas Kruopių miestelyje | UAB „Akmenės vandenys“ –  8 000,00 |
| 2021 |  | Įrengtų inžinerinių tinklų atnaujinimo ir plėtros projektų skaičius | Nuotekų tinklų ir nuotekų valymo įrenginių rekonstrukcija | UAB „Akmenės vandenys“ –  39 000,00 |
| 2021 |  | Įrengtų inžinerinių tinklų atnaujinimo ir plėtros projektų skaičius | Akmenės miesto K. Kasakausko g. nuotekų siurblinės remontas (siurblinės pado tvarkymas) | UAB „Akmenės vandenys“ –  12 700,00 |
| 2021 |  | Įsigytas automobilis | Automobilio N1 klasės įsigijimas | UAB „Akmenės vandenys“ –  12 000,00 |
| 2021 |  | Įrengtų inžinerinių tinklų atnaujinimo ir plėtros projektų skaičius | Paviršinių nuotekų tinklų rekonstrukcija | UAB „Akmenės vandenys“ –  4 000,00 |
| 2021 |  | Atnaujintų ar naujai įrengtų komunalinio ūkio objektų skaičius | Gamybinių pastatų rekonstrukcija | UAB „Akmenės vandenys“ –  9 000,00 |
| 2021 |  | Atnaujintų ar naujai įrengtų komunalinio ūkio objektų skaičius | Administracinio, dirbtuvių pastatų rekonstrukcija | UAB „Akmenės vandenys“ –  5 000,00 |

**V SKYRIUS**

**GERIAMOJO VANDENS TIEKIMO IR NUOTEKŲ TVARKYMO INFRASTRUKTŪROS EKSPLOATAVIMO SĄLYGOS**

Gyventojams tiekiamas geriamasis vanduo tik sąlyginai atitinka higienos normų reikalavimus. Išgaunamame požeminiame vandenyje viršijamos indikatorinės geležies ir amonio rodiklių koncentracijos. Randamos koncentracijos žmogaus sveikatai nėra pavojingos. Tik penkiose iš 30 bendrovės vandenviečių yra įrengti vandens gerinimo įrenginiai, kurie sumažina aukščiau minėtų rodiklių koncentracijas iki higienos normos HN 24:2017 nustatytų leistinų dydžių.

Šiuo metu kai kuriose vietovėse (Kairiškiuose, Alkiškiuose, Kivyliuose ir kt.) geriamojo vandens infrastruktūros eksploatavimo sąlygos yra itin sudėtingos, kadangi vandentiekio tinklai yra seni, pakloti nesilaikant statybos techninių reglamentų, nustatančių tinklų projektavimo ir įrengimo sąlygas, tinklų hidraulinis pralaidumas neatitinka šiuolaikinių reikalavimų ir poreikių. Be to, vandentiekio tinklai pakloti šalia paviršinio vandens nuvedimo ar drenažinių tinklų. Trūkus vandentiekiui geriamasis vanduo pakliūva į šiuos tinklus ir dėl to labai sunku nustatyti avarijos vietą. Vandentiekio tinklų perklojimas artimiausiu metu nenumatomas dėl lėšų stygiaus.

Bendrovė eksploatuoja uždaro ir atviro tipo nuotekų valymo įrenginius (NVĮ). Eksploatuojant atviro tipo NVĮ (kaimo vietovėse) šaltuoju metų laiku kyla problemų. Dėl palyginti nedidelio į NVĮ atitekančių nuotekų kiekio atviro tipo NVĮ užšąla. Bendrovė patiria daug papildomų išlaidų perveždama nuotekas į uždaro tipo (miestų) NVĮ. Vietoje atviro tipo NVĮ reikia pastatyti naujus uždaro tipo NVĮ.

Kaimo vietovėse esančiuose nuotekų valymo įrenginiuose taikoma technologija nenumato susidarančio perteklinio dumblo tankinimo. Visas šiose valyklose susidarantis perteklinis dumblas asenizacinėmis mašinomis vežamas į miestų NVĮ sausinimui. Bendrovė dėl dumblo pervežimo patiria labai dideles išlaidas.

Dumblo apdorojimo įrenginiuose komposto ruošimui reikalinga struktūrinė medžiaga – smulkinta mediena. Siekdama dumblo kompostavimo procesus vykdyti kuo mažesnėmis sąnaudomis, bendrovė teikė prašymą Lietuvos Respublikos aplinkos ministerijai dėl atliekų naudotojo (perdirbėjo) įrašymo į Turinčių teisę išrašyti gaminių ir (ar) pakuočių atliekų sutvarkymą įrodančius dokumentus atliekų tvarkytojų sąrašą. Turėdama teisę išrašyti gaminių ir (ar) pakuočių atliekų sutvarkymą įrodančius dokumentus, bendrovė ketino rinkti atliekas – medines pakuotes, ir naudoti jas dumblo kompostavimui. Deja, šiuo metu galiojantys teisės aktai neleidžia bendrovę įtraukti į Turinčių teisę išrašyti gaminių ir (ar) pakuočių atliekų sutvarkymą įrodančius dokumentus atliekų tvarkytojų sąrašą.

Labai sunku gauti reikiamą kiekį struktūrinės medžiagos. Ją bendrovė turi pirkti. Bendrovė yra sudariusi sutartį su UAB „Eternit Baltic“ dėl panaudotų medinių pakuočių pirkimo. Tačiau UAB „Eternit Baltic“ galimas pateikti kiekis yra ribotas – tik 53,4 t per metus. Struktūrinės medžiagos poreikis – apie 460 t metams.

Dėl būtinumo pirkti struktūrinę medžiagą rinkos kainomis bendrovė patiria apie 11 384,00 Eur nuostolių.

**VI SKYRIUS**

**RACIONALAUS GAMTOS IŠTEKLIŲ NAUDOJIMO, APLINKOS TARŠOS MAŽINIMO PRIEMONĖS**

Siekdama racionaliai naudoti gamtos išteklius, bendrovė vykdo vandentiekio tinklų avarijų prevenciją. Nustatomos silpnos vietos – vandentiekio tinklų atkarpos, kuriose tikėtinos avarijos. Užkertant kelią avarinei situacijai, tose atkarpose paklojami PE vandentiekio vamzdžiai. Vykdant projektus, finansuojamus Europos Sąjungos lėšomis, parenkami objektai, kurių infrastruktūros atnaujinimas duotų galimai didžiausią ekonominę ir ekologinę naudą.

Nuotekų valymo įrenginiuose atliekamas vandens taršos šaltinių monitoringas. Monitoringo duomenys skelbiami Aplinkos ministerijos nustatyta forma ir tvarka.

Išvalytų nuotekų išleidimo į aplinką vietos parinktos taip, kad neigiamas poveikis aplinkai būtų kuo mažesnis: kuo toliau nuo vandens išteklių naudotojų, rekreacijai skirtų bei kitų žmonių buvimo vietų. Bendrovė siekia, kad nuotekos būtų kuo geriau išvalomos ir į aplinką būtų išleidžiama kuo mažiau teršalų. Darbas nuotekų valymo įrenginiuose organizuojamas taip, kad būtų iki minimumo sumažinta gamtos tarša, t. y. į gamtinę aplinką išleidžiamos nuotekos būtų išvalytos iki didesnio, nei numatyta norminiuose aktuose, laipsnio.

Bendrovė vykdo teisės aktų, reglamentuojančių gamtos išteklių naudojimą, aplinkosaugos priemonių taikymą, nuostatas. Visuose UAB „Akmenės vandenys“ eksploatuojamuose nuotekų valymo įrenginiuose yra pildomi nuotekų debito matavimo bei teršalų sudėties ir kiekio žurnalai, duomenys skelbiami Aplinkos ministerijos nustatyta tvarka.

**VII SKYRIUS**

**GERIAMOJO VANDENS TIEKIMO IR NUOTEKŲ TVARKYMO PASLAUGŲ KOKYBĖS GERINIMO PRIEMONĖS**

Bendrovė pagal galimybes imasi visų įmanomų priemonių, kad visi rajono gyventojai gautų saugos ir kokybės reikalavimus atitinkantį geriamąjį vandenį, centralizuotai surinkti ir išvalyti nuotekas. Siekiant aprūpinti kuo didesnį gyventojų skaičių kokybės reikalavimus atitinkančiomis nepertraukiamomis geriamojo vandens tiekimo ir nuotekų tvarkymo paslaugomis, bendrovė įgyvendina vandentvarkos projektus, rekonstruoja senus arba įrengia naujus vandentiekio ir nuotekų tinklus, nuotekų valymo įrenginius.

Vadovaujantis Geriamojo vandens tiekimo ir nuotekų tvarkymo paslaugų kokybės reikalavimais, patvirtintais Lietuvos Respublikos aplinkos ministro 2006 m. gruodžio 29 d. įsakymu Nr. D1-639 (Lietuvos Respublikos aplinkos ministro 2014 m. lapkričio 4 d. įsakymo Nr. D1-878 redakcija), bendrovės vandenvietėse baigiama įrengti įranga, užtikrinanti geriamojo vandens tiekimą ne mažesniu, kaip 10 m (1 bar) slėgiu ties įvadais, bei užtikrinanti kiekvienam gyventojui 200 l vandens per parą tiekimą. Taip pat bendrovė vykdo kitas priemones, numatytas Geriamojo vandens tiekimo ir nuotekų tvarkymo paslaugų kokybės reikalavimuose.

Iš kai kurių vandenviečių tiekiamas geriamasis vanduo pagal geležies ir amonio rodiklius neatitinka higienos normos HN 24:2017 reikalavimų. Nustatytoje vartotojams geriamojo vandens kainoje nėra numatytos lėšos vandens gerinimo įrenginių statybai. Bendrovė savo lėšų investicijoms neturi. Planuojama 2019–2020 metais regionų projektų planavimo būdu pagal priemonę Nr. 05.3.2-APVA-R-014 ,,Geriamojo vandens tiekimo ir nuotekų tvarkymo sistemų renovavimas ir plėtra, įmonių valdymo tobulinimas“ prisidedant biudžeto lėšomis įgyvendinti projektus: ,,Akmenės miesto vandens gerinimo įrenginių statybos darbai“, ,,Kruopių miestelio vandens gerinimo įrenginių statybos darbai“, ,,Naujosios Akmenės miesto vandens gerinimo įrenginių statybos (rekonstrukcijos) darbai“, ,,Papilės miestelio vandens gerinimo įrenginių statybos darbai“,„Agluonų kaimo vandens gerinimo įrenginių statybos darbai“, ,,Sablauskių kaimo vandens gerinimo įrenginių statybos darbai“.

Bendrovė užtikrina nuotekų surinkimą ir išvežimą mobiliomis nuotekų išvežimo, šalinimo priemonėmis iš nuotekų kaupimo talpų.

**VIII SKYRIUS**

**GERIAMOJO VANDENS TIEKIMO IR NUOTEKŲ TVARKYMO INFRASTRUKTŪROS PLĖTROS, IŠPIRKIMO, RENOVACIJOS PRIEMONĖS**

Esminės reikšmės geriamojo vandens tiekimo ir nuotekų tvarkymo infrastruktūros plėtrai turi vykdomi investiciniai projektai, finansuojami Europos Sąjungos struktūrinių fondų, Lietuvos Respublikos ir rajono biudžetų bei bendrovės lėšomis. Investicijų tikslas – didinti centralizuoto geriamojo vandens tiekimo ir nuotekų tvarkymo paslaugų prieinamumą (visuotinumą) bei efektyvų vandens tiekimo ir nuotekų tvarkymo sistemų funkcionavimą rajone, paslaugos atitikimą sveikatos ir aplinkosaugos reikalavimams. Investicinių projektų įgyvendinimas suteikia galimybę naujiems vartotojams gauti bendrovės teikiamas centralizuotas paslaugas.

2019–2021 metais bus vykdomos šios priemonės:

1. Vandentiekio tinklų ir vandenviečių rekonstrukcija.

2. Nuotekų tinklų su nuotekų siurblinėmis ir nuotekų valymo įrenginių rekonstrukcija.

3. Administracinio, gamybinių pastatų rekonstrukcija.

4. technikos įsigijimas.

8. Sablauskių kaimo nuotekų valymo įrenginių statyba.

9. Kairiškių k. nuotekų valymo įrenginių statyba.

10. Daubiškių k. vandentiekio ir nuotekų tinklų statyba.

11. Klykolių k. vandentiekio tinklų įrengimas.

12. Viekšnių g. Akmenės m. nuotekų trasos spaudiminės linijos remontas.

13. Alkiškių k. nuotekų valymo įrenginių statyba.

14. Alkiškių k. vandenvietėje naujo požeminio vandens gręžinio įrengimas.

15. Vandentiekio tinklų remontas Naujosios Akmenės mieste.

16. Vandentiekio tinklų remontas Kivylių k..

17. Ventos m. vandenvietės su nugeležinimo įrenginiais remontas.

Taip pat 2019–2020 metais bendrovė vykdys šiuos projektus: ,,Akmenės miesto vandens gerinimo įrenginių statybos darbai“, ,,Kruopių miestelio vandens gerinimo įrenginių statybos darbai“, ,,Naujosios Akmenės miesto vandens gerinimo įrenginių statybos (rekonstrukcijos) darbai“, ,,Papilės miestelio vandens gerinimo įrenginių statybos darbai“,„Agluonų kaimo vandens gerinimo įrenginių statybos darbai“, ,,Sablauskių kaimo vandens gerinimo įrenginių statybos darbai“.

**IX SKYRIUS**

**LĖŠŲ POREIKIS VEIKLOS PLANAMS ĮGYVENDINTI**

Numatomas lėšų poreikis iš Savivaldybės biudžeto pagal esamus įsipareigojimus ir planuojamiems projektams įgyvendinti bei veikloms vykdyti 2019 m.:

1. Projektams, planuojamiems įgyvendinti regionų projektų planavimo būdu pagal priemonę Nr. 05.3.2-APVA-R-014 ,,Geriamojo vandens tiekimo ir nuotekų tvarkymo sistemų renovavimas ir plėtra, įmonių valdymo tobulinimas“ – 428 393,62 Eur.
2. Nuotekų siurblinių ir nuotekų valymo įrenginių rekonstrukcijai – 10 000,00 Eur.
3. Sablauskių kaimo nuotekų valymo įrenginių statybai – 78 000,00 Eur.
4. Vandentiekio tinklų įrengimas Naujosios Akmenės Žibučių g. – 26 440,55.

**2019–2021 METŲ UAB „AKMENĖS VANDENYS“ VEIKLOS PAJAMŲ IR SĄNAUDŲ PLANAS**

2 lentelė

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Eil.**  **Nr.** | **Pagrindinės**  **veiklos sąnaudos** | **Matavimo**  **vienetas** | **Faktiniai duomenys** | | **Planiniai duomenys** | | | |
| **2017 m.** | **2018 m.** | **2019 m.** | **2020 m.** | | **2021 m.** |
| 1. | Tiesioginės veiklos sąnaudos (vandens tiekimui ir nuotekų surinkimui) | Eur | 633808 | 713191 | 699500 | 699500 | | 699500 |
| 2. | Netiesioginės veiklos sąnaudos | Eur | 181074 | 200448 | 195500 | 195500 | | 195500 |
| 3. | Administracinės veiklos sąnaudos | Eur | 185228 | 182087 | 185500 | 185500 | | 185500 |
| 4. | Mokesčiai | Eur | 28947 | 29247 | 29500 | 29500 | | 29500 |
|  | Viso sąnaudų: | Eur | 1029057 | 1124973 | 1110000 | 1110000 | | 1110000 |
|  | Pajamos (už vandens tiekimą ir nuotekų surinkimą) | Eur | 924898 | 969170 | 975000 | 975000 | | 975000 |
|  | Pelnas (nuostoliai) | Eur | (104159) | (155803) | (135000) | (135000) | | (135000) |
| 5. Kita veikla – pelnas (nuostoliai) | | Eur | 8891 | 47690 | 40000 | | 40000 | 40000 |
| 6. Finansinė investicinė veikla – pelnas (nuostoliai) | | Eur | 70873 | 70679 | 70000 | | 70000 | 70000 |
| 7. Apskaitos prietaisų ir vartotojų aptarnavimo kaina – pelnas (nuostoliai) | | Eur | 7120 | 33116 | 25000 | | 25000 | 25000 |
| Viso kita veikla, finansinė investicinė, apskaitos prietaisų ir vartotojų aptarnavimo veikla – pelnas (nuostoliai) | | Eur | 86884 | 151485 | 135000 | | 135000 | 135000 |
| Iš viso pelnas (nuostoliai): | | Eur | (17275) | (4318) | 0 | | 0 | 0 |

**X SKYRIUS**

**FINANSAVIMO ŠALTINIAI**

3 lentelė

|  |  |  |  |  |
| --- | --- | --- | --- | --- |
| **Eil. Nr.** | **Objekto pavadinimas** | **2019 m.** | **2020 m.** | **2021 m.** |
| *Europos Sąjungos lėšos:* | | | | |
| 1 | Projekto „Vandens gerinimo įrenginių statyba (rekonstrukcija) Akmenės rajone“ Gaudžiočių vandenvietėje rangos darbai | 516 705,25 | 30 765,50 |  |
| 2 | Projekto „Vandens gerinimo įrenginių statyba (rekonstrukcija) Akmenės rajone“ Akmenės miesto vandenvietėje rangos darbai | 202 096,60 | 14 471,25 |  |
| 3 | Projekto „Vandens gerinimo įrenginių statyba (rekonstrukcija) Akmenės rajone“ Papilės miestelio vandenvietėje rangos darbai | 33 103,88 | 3 570,38 |  |
| 4 | Projekto „Vandens gerinimo įrenginių statyba (rekonstrukcija) Akmenės rajone“ Kruopių miestelio vandenvietėje rangos darbai | 29 740,29 | 3 437,20 |  |
| 5 | Projekto „Vandens gerinimo įrenginių statyba (rekonstrukcija) Akmenės rajone“ Agluonų kaimo vandenvietėje rangos darbai | 16 457,10 | 1 696,65 |  |
| 6 | Projekto „Vandens gerinimo įrenginių statyba (rekonstrukcija) Akmenės rajone“ Sablauskių kaimo vandenvietėje rangos darbai | 31 490,72 | 3 124,88 |  |
| ***Viso:*** | | 829 593,84 | 57 065,85 |  |
| VIP lėšos | | | | |
| 1 | Projekto „Vandens gerinimo įrenginių statyba (rekonstrukcija) Akmenės rajone“ Gaudžiočių vandenvietėje rangos darbai | 256 086,51 | 15 382,75 |  |
| 2 | Projekto „Vandens gerinimo įrenginių statyba (rekonstrukcija) Akmenės rajone“ Akmenės miesto vandenvietėje rangos darbai | 98 782,18 | 7 235,63 |  |
| 3 | Projekto „Vandens gerinimo įrenginių statyba (rekonstrukcija) Akmenės rajone“ Papilės miestelio vandenvietėje rangos darbai | 14 285,82 | 1 785,19 |  |
| 4 | Projekto „Vandens gerinimo įrenginių statyba (rekonstrukcija) Akmenės rajone“ Kruopių miestelio vandenvietėje rangos darbai | 12 604,03 | 1 718,60 |  |
| 5 | Projekto „Vandens gerinimo įrenginių statyba (rekonstrukcija) Akmenės rajone“ Agluonų kaimo vandenvietei rangos darbų pirkimas | 5 962,43 | 848,33 |  |
| 6 | Projekto „Vandens gerinimo įrenginių statyba (rekonstrukcija) Akmenės rajone“ Sablauskių kaimo vandenvietėje rangos darbai | 13 479,24 | 1 562,44 |  |
| ***Viso:*** | | 401 200,22 | 28 532,93 |  |
| *Akmenės rajono savivaldybės biudžeto lėšos:* | | | | |
| 1 | Projekto „Vandens gerinimo įrenginių statyba (rekonstrukcija) Akmenės rajone“ Gaudžiočių vandenvietėje rangos darbai | 271 949,32 | 15 382,75 |  |
| 2 | Projekto „Vandens gerinimo įrenginių statyba (rekonstrukcija) Akmenės rajone“ Akmenės miesto vandenvietėje rangos darbai | 101 048,30 | 7 235,63 |  |
| 3 | Projekto „Vandens gerinimo įrenginių statyba (rekonstrukcija) Akmenės rajone“ Papilės miestelio vandenvietėje rangos darbai | 16 551,94 | 1 785,19 |  |
| 4 | Projekto „Vandens gerinimo įrenginių statyba (rekonstrukcija) Akmenės rajone“ Kruopių miestelio vandenvietėje rangos darbai | 14 870,15 | 1 718,60 |  |
| 5 | Projekto „Vandens gerinimo įrenginių statyba (rekonstrukcija) Akmenės rajone“ Agluonų kaimo vandenvietei rangos darbų pirkimas | 8 228,55 | 848,33 |  |
| 6 | Projekto „Vandens gerinimo įrenginių statyba (rekonstrukcija) Akmenės rajone“ Sablauskių kaimo vandenvietėje rangos darbai | 15 745,36 | 1 562,44 |  |
| 8 | Nuotekų tinklų ir nuotekų valymo įrenginių rekonstrukcija | 10 000,00 | 10 000,00 | 10 000,00 |
| 9 | Sablauskių kaimo nuotekų valymo įrenginių statyba | 78 000,00 |  |  |
| 10 | Kairiškių k. nuotekų valymo įrenginių statyba |  | 78 000,00 |  |
| 11 | Sablauskių kaimo Paupio g. vandentiekio ir nuotekų tinklų įrengimas |  | 36 400,14 |  |
| 12 | Daubiškių kaimo Beržų g. nuotekų ir vandentiekio tinklų įrengimas |  |  | 68 160,00 |
| 13 | Daubiškių kaimo Pavenčio g. ir Vasaros g. nuotekų ir vandentiekio tinklų įrengimas |  | 56 000,00 |  |
| 14 | Daubiškių kaimo Vyšnių ir Aušros g. nuotekų ir vandentiekio tinklų įrengimas |  |  | 70 240,00 |
| 15 | Daubiškių k. Aušros g. spaudiminės linijos su siurbline įrengimas |  |  | 46 380,00 |
| 16 | Vandentiekio tinklų įrengimas Naujosios Akmenės Žibučių g. | 26 440,55 |  |  |
| 17 | Klykolių kaimo vandentiekio tinklų įrengimas |  | 80 520,00 |  |
| 18 | Viekšnių g., Akmenės mieste nuotekų trąsos spaudiminės linijos remontas |  | 19 500,00 |  |
| ***Viso:*** | | 542 834,17 | 308 953,07 | 272 780,00 |
| *UAB „Akmenės vandenys“ lėšos:* | | | | |
| 1 | Alkiškių k. vandenvietėje naujo požeminio vandens gręžinio įrengimas |  | 10 876,81 |  |
| 2 | Vandentiekio tinklų ir vandenviečių rekonstrukcija | 5 000,00 | 12 000,00 | 45 000,00 |
| 3 | Vandentiekio tinklų remontas - įrengimas Naujosios Akmenės m. nuo Žalgirio g. 31 iki Braškių g. 3 | 28 000,00 |  |  |
| 4 | Vandentiekio tinklų remontas - įrengimas Naujosios Akmenės m. Respublikos g. |  | 26 000,00 |  |
| 5 | Kruopių vandens bokšto remontas-dažymas |  | 2 620,00 |  |
| 6 | Vandens gerinimo įrenginių remontas Pelkelės kaime | 10 600,00 |  |  |
| 7 | Ventos miesto vandenvietės su nugeležinimo įrenginiais, automatinio valdymo įrengimas | 23 000,00 |  |  |
| 8 | Ventos miesto vandenvietės nugeležinimo linijos sklendžių keitimas | 11 000,00 |  |  |
| 9 | Vandentiekio tinklų remontas Kivylių kaime |  |  | 27 200,00 |
| 10 | Vandentiekio tinklų remontas Kruopių miestelyje |  | 15 000,00 | 8 000,00 |
| 11 | Nuotekų tinklų ir nuotekų valymo įrenginių rekonstrukcija | 4 000,00 | 25 000,00 | 39 000,00 |
| 12 | Akmenės m. ir Ventos m. nuotekų valymo įrengimų, automatinio valdymo sistemos remontas | 4 000,00 |  |  |
| 13 | Akmenės miesto K. Kasakausko g. nuotekų siurblinės remontas (siurblinės pado tvarkymas) |  |  | 12 700,00 |
| 14 | Nuotekų tinklų įrengimas nuo Saulės sk. g. 3 namo iki Sodo g. 4A namo Naujosios Akmenės mieste | 21 000,00 |  |  |
| 15 | Traktoriaus įsigijimas | 29 000,00 | 42 000,00 |  |
| 16 | Automobilio N1 klasės įsigijimas |  | 11 000,00 | 12 000,00 |
| 17 | Automobilio M1 klasės įsigijimas | 8 000,00 |  |  |
| 18 | Paviršinių nuotekų tinklų rekonstrukcija | 3 000,00 | 4 000,00 | 4 000,00 |
| 19 | Gamybinių pastatų rekonstrukcija | 5 000,00 | 8 000,00 | 9 000,00 |
| 20 | Administracinio, dirbtuvių pastatų rekonstrukcija | 12 000,00 | 6 000,00 | 5 000,00 |
| ***Viso:*** | | 163 600,00 | 162 496,81 | 161 900,00 |

**XI SKYRIUS**

**PROGNOZUOJAMA INVESTICIJŲ ĮTAKA GERIAMOJO VANDENS TIEKIMO IR NUOTEKŲ TVARKYMO KAINOMS**

* 2019 metais įsisavinus 78 000,00 Eur investicijų dėl projekto „Sablauskių kaimo nuotekų valymo įrenginių statyba“ įgyvendinimo ir priėmus sprendimą padidinti įmonės įstatinį kapitalą šia suma, 2020 metais nuotekų tvarkymo kaina padidėtų 0,013 ct.
* 2019 metais įsisavinus 26 440,55 Eur investicijų dėl projekto „Vandentiekio tinklų įrengimas Naujosios Akmenės Žibučių g.“ įgyvendinimo ir priėmus sprendimą padidinti įmonės įstatinį kapitalą šia suma, 2020 metais geriamojo vandens kaina padidėtų 0,004 ct.

Pastaba. Europos Sąjungos fondų lėšos geriamo vandens tiekimo ir nuotekų tvarkymo kainos neįtakoja.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**